Jautājums:

“Man ir precizējošs jautājums - vai labi uzrakstīta un pilnībā pārpublicēta preses relīze var tikt uzskatīta kā oriģinalraksts un atbilst uzdevuma būtībai? Kā apliecinājums tiktu iesniegts uzņēmuma, kurš pasūtījis preses relīzes publikāciju, apstiprinājums par veikto darbu.”


Atbilde:

Nolikumā un tehniskajā specifikācijā atsevišķi nav definēts termins “oriģinālraksts”. Tādēļ tas interpretējams atbilstoši tā vispārpieņemtajai nozīmei. 
Atbilstoši vārdnīcai „Mūsdienu latviešu valodas vārdnīca” (turpmāk – MLVV) vārds “oriģināls” nozīmē: vienreizējs, paša autora radīts literārs darbs, arī teksts (pretstatā tulkojumam)[footnoteRef:1]. Savukārt vārds “raksts” nozīmē: samērā neliela apjoma publicistisks, zinātnisks vai informatīvs teksts (laikrakstā, žurnālā, krājumā u. tml.)[footnoteRef:2]. [1:  https://mlvv.tezaurs.lv/ori%C4%A3in%C4%81ls:1]  [2:  https://mlvv.tezaurs.lv/raksts:1] 

Ņemot vērā iepriekš minēto, Komisija skaidro, ka termins “oriģinālraksts” nozīmē paša autora patstāvīgi radītu tekstu, tādēļ preses relīze var tikt ņemta vērā kā oriģinālraksts, ja to ir sagatavojis piedāvājumā norādītais autors vai pretendents un tas atbilst visām attiecīgajā nolikuma punktā noteiktajām prasībām. 
Iepriekš sagatavotā oriģinālraksta pārpublicēšana pati par sevi netiek uzskatīta par piesaistītā autora vai pretendenta pieredzi oriģinālraksta sagatavošanā. Lai konkrēto oriģinālrakstu ņemtu vērā piesaistītā autora vai pretendenta pieredzes apliecināšanai, tam jāatbilst attiecīgajā nolikuma apakšpunktā noteiktajām prasībām, tostarp attiecībā uz oriģinālraksta sagatavošanu, valodu, apjomu un pārējām attiecīgajā nolikuma apakšpunktā noteiktajām prasībām.
